text: نشر النائب حسين جنيح تدوينة حذر فيها من انتشار فيروس كورونا داعيا الى تطبيق حظر تجول عام كامل اليوم و في كل الجمهورية بإعتبار ان الاعداد تتصاعد من يوم لآخر و أضاف جنيح بأنه في صورة تواصل الوضع فإنه وجب الاستعداد لحالة كارثية يكون فيها عدد الضحايا بالألاف و هذا نص التدوينة :
  نهار 11 مارس كان عندنا 8 حالات. جمعة من بعد قدقد ولّى عندنا 39 حالة. معناها ضربنا في 5 عدد الحالات في اسبوع! فاهمين؟؟؟ اهم حاجة في الأمراض هذه
  الضارب موش عدد المصابين و الكارثة موش معنتها كل اسبوع بش نضربو في 5… شْخص كان جات الحكاية هكا! اذا كان مافماش احتواء كلي داخل البيوت
  لمدة 15 يوم على الأقل بش نوَقّفو الحكاية الساعة (موش قالك حظر جولان و مالستة للستة) الضارب متع عدد الحالات كل اسبوع بش يولي 10 و بعد 100
  و انت ماشي… زيدوا حوّسوا مليح موش هنا مولا الدار… زيدوا فدلكوا لاعبين فيها ابطال… حضروا رواحكم للمئات و للآلاف من الضحايا طبعا 100% مستورد
  او اصله مستورد و لكن الأخطر الي بدينا نكوّنو في خلية حامل للفيروس داخل تونس خاطر اليوم 14 من 39 محليين زيدوا فدلكوا مازال الضرب…
  راهو هكا كل واحد فينا عندو شكون بش يموتلو من غير مانكسرو ريوسنا برشة ظاهرة قدامنا نشوفو فيها و في الآخر بش يجي النهار الي البوليس
  الي بش يلقى واحد يحوس البره في الشارع بش يتيري عليه…